ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670038530

ขอความช่วยเหลือติดตามผลการดำเนินการที่ร้องเรียนผ่าน ศูนย์รับแจ้งทุกข์กรุงเทพมหานคร หมายเลขสายด่วน 1555 ให้แก่ ผู้ร้อง.... หมายเลขโทรศัพท์ ......ร้องเรียนเรื่องได้รับความเดือดร้อนรำคาญในเรื่องการจัดเก็บขยะมูลฝอย และกรณีร้านสะดวกซื้อเซเว่น อีเลฟเว่นเคลื่อนย้ายถังขยะของผู้ร้องเข้าไปยังพื้นที่ของร้านฯผู้ร้องไม่สามารถทิ้งขยะได้ เนื่องจากผู้ร้องแจ้งว่าอาศัยอยู่บริเวณบ้านเลขที่... ชุมชนศาลเจ้าแม่มาลัยทอง(ชุมชนลอย ตามผู้ร้องแจ้ง) ซอยช่างอากาศอุทิศ 10 แยก 1 แขวงดอนเมือง เขตดอนเมือง กรุงเทพมหานคร จุดสังเกต เข้ามาในซอยประมาณ 40-50 เมตร จะมีร้านสะดวกซื้อเซเว่น อีเลฟเว่นขนาดใหญ่จำนวน 1 แห่ง ซึ่งบริเวณด้านหลังร้านสะดวกซื้อฯจะเป็นพื้นที่ติดกับบ้านของผู้ร้อง แต่พื้นที่ของร้านสะดวกซื้อฯมีพื้นที่น้อย ทางร้านสะดวกซื้อฯมีการนำถุงขยะมาวางไว้ ผู้ร้องในฐานะประธานชุมชนศาลเจ้าแม่มาลัยทอง(ประธานลอยไม่ได้รับเงินเดือนจากหน่วยงานใด) แต่ผู้ร้องก็ได้บริการลูกบ้านของผู้ร้องอย่างดีที่สุด โดยการขอจัดสรรถังขยะมาได้เกือบ 10 ใบ แล้วแจกให้กับประชาชนลูกบ้านหลังละ 1 ใบ เพื่อไม่ให้ขยะรกภายในบ้าน เดิมก่อนหน้านี้เมื่อมีขยะปริมาณมาก เมื่อมีการจัดเก็บแล้วผู้ร้องจะทำความสะอาดให้เรียบร้อย แต่หลังจากนั้นมาจะมีรถมาขายสินค้าซึ่งมีการเก็บค่าเช่า ผู้ร้องก็ให้ผู้มาขายสินค้าจัดการเอง ซึ่งบริเวณด้านข้างบ้านของผู้ร้องมีถังขยะจำนวน 5 ใบ(ในตอนแรก) จากนั้นถังขยะได้ชำรุดแตกเสียหายไป จึงดำเนินการขอใหม่ไปยังผู้ใหญ่สมจิตร(เป็นเพียงผู้ถูกอ้างถึง) มาอีก 3-4 ใบ เพื่อมาตั้งไว้รวมเป็น 5 ใบ และต่อมาถังขยะก็ได้แตกไปเรื่อยๆ ทำให้ปัจจุบันมีถังขยะที่สามารถใช้งานได้สมบูรณ์แบบจำนวน 3 ใบ อีก 1 ใบแตก ก็เหลืออีก 2 ใบ ทำให้มีกองขยะสกปรกเลอะเทอะเป็นจำนวนมาก ต่อมาผู้ร้องได้ติดต่อแจ้งเรื่องไปยังสำนักงานเขตดอนเมือง ให้มาดูแลในพื้นที่ฯ และแจ้งไปยังศูนย์รับแจ้งทุกข์กรุงเทพมหานครฯจำนวน 2-3 ครั้ง ว่ามีปัญหาพื้นที่ฯ ซึ่งครั้งสุดท้ายมีเจ้าหน้าที่แจ้งร้านสะดวกซื้อฯให้นำสิ่งของและขยะทั้งหมดไปกองไว้ภายในรั้ว ซึ่งบริเวณด้านหลังร้านสะดวกซื้อจะมีประตูเหล็กเพื่อกั้นแบ่งเขตร้านฯและมีประตูปิด แต่ทางร้านฯได้มีการลากถังขยะของผู้ร้องไปไว้ภายในรั้วด้วยอีกจำนวน 3 ใบ โดยจะมีถังขยะแตกชำรุด 1 ใบ และสามารถใช้งานได้ 2 ใบ ทำให้ผู้ร้องไม่สามารถเข้าไปทิ้งขยะได้ หากผู้ร้องหรือประชาชนจะดำเนินการทิ้งขยะจะต้องเข้าไปด้วยความยากลำบากเพราะร้านฯมีการวางถุงขยะจำนวนมากเมื่อทิ้งเสร็จก็ปิดประตูไว้เพื่อป้องกันขยะล้นออกมา ทำให้บริเวณด้านนอกสกปรกเลอะเทอะเช่นเดิม ประชาชนในพื้นที่ก็อาจกล่าวหาว่าผู้ร้องไม่ยอมให้ทิ้งขยะได้ ทำให้ผู้ร้องเสียหาย ต่อมาผู้ร้องก็ได้โทรศัพท์ติดต่อแจ้งเรื่องให้เคลื่อนย้ายถังขยะของผู้ร้องออกมาให้ แต่ก็ไม่ได้รับการแก้ไข โดยปกติจะมีการจัดเก็บขยะในวันอังคาร และวันศุกร์ ล่าสุดที่มาดำเนินการคือวันที่ 1 ตุลาคม 2567 เวลาประมาณ 05.00 น.กว่า ซึ่งผู้ร้องคาดว่าจะมีการนำถังขยะออกมาให้แล้ว แต่ก็ยังไม่ดำเนินการให้ จากนั้นผู้ร้องได้ติดต่อแจ้งเรื่องไปยังสำนักงานเขตฯ เจ้าหน้าที่รับปากว่าจะดำเนินการให้ แต่ก็ไม่ดำเนินการ ส่งผลให้ผู้ร้องและประชาชนในพื้นที่ใกล้เคียงได้รับความเดือดร้อนเป็นระยะเวลาประมาณ 3 สัปดาห์ เบื้องต้นผู้ร้องได้ติดต่อแจ้งเรื่องร้องเรียนไปยัง ศูนย์รับแจ้งทุกข์กรุงเทพมหานคร หมายเลขสายด่วน 1555 จำนวนหลายครั้ง(ไม่สามารถระบุจำนวนได้) ต่อมาสำนักงานเขตดอนเมืองแจ้งแจ้งรายงานผลการปฏิบัติงานให้ผู้ร้องทราบผ่านช่องทาง แอปพลิเคชันไลน์ส่วนตัวของผู้ร้อง ในลักษณะว่า "ได้ดำเนินการไปแล้ว" แต่ผู้ร้องแจ้งว่ายังไม่ได้ดำเนินการ หลังจากนั้นผู้ร้องได้โทรศัพท์ไปติดตามผลการดำเนินการที่หมายเลขสายด่วนฯ จำนวน 3-4 ครั้ง เจ้าหน้าที่ก็รับปากว่าจะดำเนินการแก้ไขปัญหาให้ แต่ก็ยังไม่สามารถแก้ไขปัญหาดังกล่าวให้ได้ ประกอบกับผู้ร้องด้านข้างบ้านของผู้ร้องมีพื้นที่ยาวไปเล็กน้อยจะมีพื้นที่ว่างอยู่ และมีต้นไม้ปลูกอยู่ ประชาชนก็ทิ้งขยะเป็นจำนวนมาก ผู้ร้องก็แจ้งเพื่อให้ทางศูนย์รับแจ้งทุกข์ฯเข้ามาดำเนินการจัดเก็บขยะ ซึ่งในครั้งแรกเจ้าหน้าที่ดำเนินการให้แล้ว 1 ครั้ง เมื่อหลายปีก่อน และปัจจุบันประสบปัญหาเช่นเดิมและได้แจ้งไปยังศูนย์รับแจ้งทุกข์ฯแล้ว แต่ไม่มีเจ้าหน้าที่มาดำเนินการจัดเก็บให้ และล่าสุด(วันที่ 1 ตุลาคม 2567 เวลาประมาณ 12.00 น. กว่า) ผู้ร้องได้ติดต่อแจ้งเรื่องไปยัง ศูนย์รับแจ้งทุกข์กรุงเทพมหานครฯ จำนวน 2 ครั้ง แต่ไม่สามารถติดต่อได้(โทรไม่ติด) จึงประสงค์ให้ดำเนินการแก้ไขปัญหาและให้ร้านสะดวกซื้อฯเคลื่อนย้ายถังขยะจำนวน 3 ใบตั้งวางคืนผู้ร้องไว้ที่เดิม  (รายละเอียดเพิ่มเติมอยู่ในไทม์ไลน์)

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata